Νώντας Παπαντωνίου

Ο Επαμεινώνδας-Σάββας «Νώντας» Παπαντωνίου (Χολαργός, 28 Απριλίου 1990) είναι Έλληνας επαγγελματίας καλαθοσφαιριστής. Με ύψος 1,90 μέτρα αγωνίζεται ως πόιντ γκαρντ / σούτινγκ γκαρντ για τον Έσπερο Λαμίας.

Επαγγελματική σταδιοδρομία 
Ο Παπαντωνίου ξεκίνησε την επαγγελματική του σταδιοδρομία τη σεζόν 2007–08 με το Μαρούσι. Μετά από δύο σεζόν, μετακόμισε στην ΑΕΚ. Στη συνέχεια μετακόμισε στον Ηλυσιακό. Εντάχθηκε στο Περιστέρι το 2011, όπου πέρασε δύο σεζόν με την ομάδα. Μετακόμισε στον Κολοσσό Ρόδου το 2013 και επέστρεψε στην ΑΕΚ το 2014. 

Στις 18 Αυγούστου 2015, ο Παπαντωνίου επέκτεινε το συμβόλαιό του με την ΑΕΚ για ακόμη δύο χρόνια, αλλά αποχώρησε από την ομάδα στα μισά του εν λόγω συμβολαίου. 

Τον Σεπτέμβριο του 2016, συμφώνησε με την ισπανική Αραμπέρι, φεύγοντας για πρώτη φορά στην καριέρα του εκτός Ελλάδας. Με την ισπανική ομάδα, είχε κατά μέσο όρο 11,9 πόντους και 4,5 ασίστ, ενώ στις 22 Σεπτεμβρίου 2016, νίκησε με 79-75 τη Χιπουσκόα (έπεσε κατηγορία) και κατέκτησε το τοπικό κύπελλο Βασκονίας. Στις 11 Δεκεμβρίου 2016, ο Παπαντωνίου εντάχθηκε στην Φόρσα Λέιδα στην 2η κατηγορία Ισπανίας. Στις 22 Ιανουαρίου 2017, επέστρεψε στην Ελλάδα και εντάχθηκε στον Προμηθέα Πάτρας για το υπόλοιπο της σεζόν. 

Στις 25 Σεπτεμβρίου 2017, ανακοινώθηκε από τον ΓΣΛ-Φάρο. Στις 30 Σεπτεμβρίου 2018, λόγω των τραυματισμών των Φιλ Γκος και Απόλλωνα Τσόχλα, ο Παπαντωνίου εντάχθηκε στον ΠΑΟΚ με μηνιαίο συμβόλαιο. Αποδεσμεύθηκε στις 4 Νοεμβρίου 2018, έχοντας αγωνιστεί σε πέντε αγώνες με τα ασπρόμαυρα. Ο Παπαντωνίου στη συνέχεια ολοκλήρωσε τη σεζόν με τον Πανιώνιο, οδηγώντας τον στην αποφυγή του υποβιβασμού, με μέσο όρο 11,3 πόντους και 3,9 ασίστ ανά αγώνα. 

Ο Παπαντωνίου πέρασε τη σεζόν 2019-20 με τη Λάρισα, όπου έκανε ρεκόρ σταδιοδρομίας με 11 πόντους, 2,8 ριμπάουντ και 5 ασίστ ανά αγώνα.

Στις 23 Ιουλίου 2020, συμφώνησε σε διετές συμβόλαιο με την πρώην ομάδα του, τον ΠΑΟΚ, επιστρέφοντας έτσι στη Θεσσαλονίκη μετά το 2018. Στις 23 Ιουνίου 2021, αποτέλεσε παρελθόν από τον ΠΑΟΚ. Τη σεζόν 2020-21, μέτρησε 2,8 πόντους και 1,9 ασίστ, σε 14 λεπτά συμμετοχής ανά αγώνα. 

Τον Σεπτέμβριο του 2021, συμφώνησε με την ρουμάνικη Κραϊόβα. Στις 9 Νοεμβρίου έμεινε ελεύθερος από την ομάδα, έχοντας αγωνιστεί σε 7 αγώνες πρωταθλήματος, μετρώντας κατά μέσο όρο 3,5 πόντους, 4,2 ασίστ, 1,9 ριμπάουντ και 1,7 κλεψίματα. 

Στις 9 Νοεμβρίου 2021, ανακοινώθηκε η επιστροφή του στην ομάδα της Λάρισας. Σε 30 αγώνες σε κανονική περίοδο και πλειοφ μέτρησε 3,6 πόντους, 2 ριμπάουντ και 1,6 ασίστ σε 13 λεπτά συμμετοχής κατά μέσο όρο, βοηθώντας την Λάρισα να καταλάβει την καλύτερη θέση (4η) στην ιστορία της στο Πρωτάθλημα Ελλάδας. 

Στις 4 Οκτωβρίου 2022, βρήκε τον επόμενο σταθμό της καριέρας του, που είναι ο Ηρακλής Θεσσαλονίκης της Elite League.

Στις 3 Αυγούστου 2023, ανακοινώθηκε από τον Έσπερο Λαμίας.

Εθνική ομάδα 
Ως μέλος των «μικρών» εθνικών ομάδων της Ελλάδας, ο Παπαντωνίου έπαιξε στο Ευρωπαϊκό Πρωτάθλημα U16 του 2006. Κέρδισε το χρυσό μετάλλιο στο Ευρωπαϊκό Πρωτάθλημα U18 του 2008 και το ασημένιο μετάλλιο στο Παγκόσμιο Πρωτάθλημα U19 του 2009. Κέρδισε επίσης το ασημένιο μετάλλιο στο Ευρωπαϊκό Πρωτάθλημα U20 του 2010.

Διακρίσεις

Ατομικές 

 4x Ελληνικό All-Star Game Νέων: (2008, 2009, 2010, 2011)

Παραπομπές

Εξωτερικοί σύνδεσμοι 
 Προφίλ στο Euroleague.net 
 Προφίλ στο Eurobasket.com 
 Προφίλ στο FIBA.com 
 Προφίλ στην ελληνική Basket League 
 Προφίλ στην ΑΕΚ 
 Προφίλ στο Realgm.com 

Έλληνες καλαθοσφαιριστές
Πόιντ γκαρντ
Σούτινγκ γκαρντ
Καλαθοσφαιριστές Αμαρουσίου
Καλαθοσφαιριστές ΑΕΚ
Καλαθοσφαιριστές Ηλυσιακού
Καλαθοσφαιριστές Περιστερίου
Καλαθοσφαιριστές Κολοσσού Ρόδου
Καλαθοσφαιριστές Φόρσα Λέιδα ΚΕ
Έλληνες καλαθοσφαιριστές στο εξωτερικό
Καλαθοσφαιριστές ισπανικών συλλόγων
Καλαθοσφαιριστές Προμηθέα Πατρών
Καλαθοσφαιριστές Γ.Σ. Λάρισας
Καλαθοσφαιριστές ΠΑΟΚ
Καλαθοσφαιριστές Πανιωνίου
Καλαθοσφαιριστές Λάρισας
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων